„ Hvernig stendur þá á því að árið 2018 var verð á makríl sem var landað á Íslandi það sama allt árið um kring ? Á því voru engar sveiflur . Ein möguleg skýring á því er að það hafi verið verðsamráð meðal kaupenda á Íslandi , sem við skulum vona að hafi ekki verið . “ Spurning Kára er þess eðlis að það verður að svara henni . Meðan verð á makríl fer bæði upp og niður hreyfist það ekki hætishót hér heima . Andinn er ekki með útgerðinni . Það er hennar að svara hvers vegna ekki eru verðsveiflur hér heima og hvort skilaverðið sé nær lægsta heimsmarkaðsverði frekar en því hæsta . Meðan engu er svarað er best að halda að íslenska verðið miðist við lægsta verð í heimi . Sé það rétt er augljóst að útgerðinni hefur brugðist traustinu . Henni er ekki treystandi til að verðleggja afurðirnar hér heima og kaupa þær sjálf þegar út er komið . Og getað hulið slóðina . Spilin á borðið , takk fyrir .